cyanic-selkie/wikianc huggingface dataset:
Jackie Chan
Lapsuus ja nuoruus
Chan syntyi 7. huhtikuuta 1954 Hongkongissa nimellä Chan Kong-sang. Hänen vanhempansa Charles ja Lily olivat töissä Ranskan suurlähetystössä. Jackien vanhemmat muuttivat Australiaan Jackien ollessa seitsenvuotias ja jättivät Jackien Hongkongiin ooppera-akatemiaan, missä hän alkoi opetella taistelulajeja, näyttelemistä, akrobatiaa ja laulamista. Koulussa oli kova kuri, ja Chan on kertonut tulleensa päivittäin kuritetuksi. Chan esiintyi kahdeksanvuotiaana ensimmäisessä elokuvassaan Big and Liggle Wong Tin Bar (1962). Hän valmistui koulusta vuonna 1971 ja meni töihin akrobaatiksi ja elokuvien stuntmieheksi.
Elokuvat
Chanin ensimmäinen aikuisrooli oli elokuvassa Little Tiger from Cantoon. Chanin varhaisista elokuvista tunnetuin on Vihan nyrkki (1972), jonka pääosassa oli Bruce Lee. Sitä seurasi sarja Lo Wein kung fu -elokuvia, jotka eivät menestyneet yhtä hyvin. Chan muuttikin muutamaksi vuodeksi rakennustöihin vanhempiensa luokse Australiaan. Siellä hän sai lempinimekseen Jackie, sillä hänen kiinalaista nimeään oli liian vaikea ääntää. Hän palasi Hongkongiin vuonna 1976.
Chanin ensimmäinen oma menestyselokuva oli Kotkan varjo (1978). Sitä seurasi uusia menestyksiä, ja muutamassa vuodessa Chanista oli tullut supertähti Aasiassa. Chan näytteli itse kaikki stunttinsa ja hänellä oli täysi määräysvalta useimpiin elokuviinsa, joista hän ohjasi ja tuotti osan sekä lauloi joskus tunnuslaulutkin. Chanin ensimmäinen oma ohjaustyö oli Nuori lohikäärme (1980), joka oli ensimmäinen slapstick-komediaa ja toimintaa yhdistelevä taistelulajielokuva. Chan ei kuitenkaan yrityksistä huolimatta onnistunut tekemään läpimurtoa Hollywoodiin vielä 1980-luvulla.
1980-luvun puolivälissä Chan perusti oman tuotantoyhtiön Golden Way ja oman sijaisnäyttelijöiden liiton Jackie Chan Stuntmen Association. Vuonna 1995 hän loi oman sarjakuvahahmonsa, joka seikkaili Jackie Chan’s Spartan X -nimisessä sarjakuvassa niin Aasiassa kuin Yhdysvalloissakin. Samana vuonna Chan sai MTV Movie Awardsin palkinnon elämäntyöstään. Vuonna 1996 hänen viidennestä englanninkielisestä elokuvastaan Rajua menoa Bronxissa tuli suurmenestys Yhdysvalloissa, minkä myötä kahta sitä edeltänyttäkin Chanin elokuvaa alettiin esittää Yhdysvalloissa. Chanin seuraava menestyselokuva Yhdysvalloissa oli Rush Hour – Rankka pari (1998).
Rush Hourin jälkeen Chan teki vuonna 2000 elokuvan Shanghai Noon, missä hän näytteli vanhan villin lännen toimintakomediassa Owen Wilsonin kanssa. Tucker ja Chan palasivat vuonna 2001 jatko-osaan Rush Hour 2, mistä Chan sai peräti 15 miljoonan dollarin palkkion sekä prosenttiosuuden lipputuloista. Seuraavana vuonna näytteli Smokkimiehessä taksikuskia, joka sai erityisvoimia pomonsa smokista. Hän sai myös tähden Hollywood Walk of Famelle sekä Taurus Awardin.
Chan palasi jälleen vuonna 2007 vanhaan rooliinsa, kun Rush Hour 3 ilmestyi. Seuraavana vuonna hän ääninäytteli elokuvassa Kung Fu Panda, jota seurasi useita jatko-osia, videopeli ja televisiosarja, ja Jet Lin kanssa elokuvassa The Forbidden Kingdom – kaksi mestaria. Chanin seuraavat elokuvat olivat enemmän perhe-elokuvia, sillä hän esiintyi The Spy Next Doorissa (2010) ja 1980-luvun samannimisen elokuvan uusintaversiossa Karate Kid.
Chanin ura jatkui koko ajan myös Kiinassa, ja vuonna 2009 hän näytteli rikosdraamassa Shinjuku Incident ja toimintakomediassa Da bing xiao jiang, jonka Chan myös käsikirjoitti. Hän oli puolestaan toisena ohjaajana historiallisessa draamassa 1911. Chinese Zodiac -elokuvassa (2012) hän puolestaan palasi toimintaelokuviin ja elokuvassa Jing cha gu shi 2013 vanhaan Police Story -sarjaan. Historiallinen toimintaelokuva Dragon Blade (2015) oli Kiinassa suuri menestys, ja siinä näytteli myös amerikkalaiset John Cusack ja Adrien Brody. Sitäs seurasivat puolestaan Skiptrace (2016) ja Tie dao fei hu (2016). Kansainvälisillä markkinoilla hänen töitään olivat The Foreigner (2017) sekä ääniroolit elokuvissa Suuri pähkinäryöstö 2 (2017) ja Lego Ninjago Elokuva (2017).
Stuntit
Chan tekee poikkeuksellisesti kaikki stunttinsa henkilökohtaisesti ilman erikoistehosteita tai sijaisnäyttelijöitä. Guinnessin ennätysten kirjan mukaan Chan on ”eniten stuntteja tehnyt näyttelijä”. Stunttitemppujen vaarallisuuden takia hän on uransa aikana kokenut lukuisia loukkaantumisia, kuten lantion, nenän, lonkan, sormien, poskien ja kylkiluiden murtumisen erilaisissa onnettomuuksissa. Vaarallisin onnettomuus tapahtui vuoden 1986 toimintaelokuvan Armour of Godin kuvauksissa, kun kesken vaativan stuntin Chan putosi puusta pää edellä kivikkoon, minkä seurauksena hän mursi pääkallonsa. Hän selvisi kahdeksan tunnin mittaisesta leikkauksesta ja kuukauden mittaisesta toipumisjaksosta, mutta hänellä on pääkallossaan yhä merkkinä onnettomuudesta parantumaton reikä, joka on peitetty muovitulpalla. Työtapansa vuoksi Chan ei saa Yhdysvalloissa vakuutusta.
Ääninäyttelijän ura
Vuosien 2000 ja 2005 välillä Chan antoi äänensä Jackie Chan seikkailee -animaatiosarjan nimihahmolle.
Laulajanura
Jackie Chan on myös tunnettu laulaja Aasiassa. Hän on esiintynyt useilla eri kielillä: kantoninkiinaksi, mandariinikiinaksi, japaniksi ja englanniksi. Hän on julkaissut 20 äänilevyä 1980-luvulta alkaen, ja hän laulaa elokuviensa lopputekstikohtauksissa.
Yksityiselämä
Chan meni vuonna 1982 naimisiin taiwanilaisen näyttelijän Joan Lin Feng-jiaon kanssa, ja he saivat pojan nimeltä Jaycee vuonna 1982. Chan piti avioliiton ja poikansa salassa vuoteen 1998 asti. Chanilla on myös avioliiton ulkopuolinen, vuoden 1999 tammikuussa syntynyt Etta-niminen tytär ex-missin Elaine Ng Yi-Lein kanssa. Chan on vuonna 2004 myöntänyt asian ja tukenut tytärtään taloudellisesti vuoteen 2015 saakka, mutta ei ole kuitenkaan virallisesti koskaan tunnustanut tytärtään.
Chanilla on oma hyväntekeväisyysjärjestö Jackie Chan Charitable Foundation, minkä lisäksi hän on Unicefin hyväntahdonlähettiläs.
Vuonna 2016 paljastettujen Panaman paperien mukaan Chanilla on vähintään kuusi panamalaisen asianajotoimisto Mossack Fonsecan hallinnoimaa veroparatiisi yhtiötä. Chan ei ole kommentoinut tietoja.
Vuonna 2018 julkaistiin Chanin omaelämäkerta Never Grow Up (ISBN 9781471177231).
Palkinnot ja tunnustukset
thumb|right|280px|Jackie Chanin tähti tähtien tiellä Hongkongissa. Blockbuster Entertainment Golden Horse Golden Rooster Hundred Flowers Kids’ Choice MTV Movie Awards Oscar-palkinto
Richard L. Bare
Richard Leland Bare (12. elokuuta 1913 Turlock, Kalifornia – 28. maaliskuuta 2015 Newport Beach, Kalifornia) oli yhdysvaltalainen elokuva- ja televisio-ohjaaja. Hän tuli tunnetuksi Warner Bros.:ille vuosina 1942–1956 luomistaan Joe McDoakes -lyhytelokuvista. 1950-luvun puolivälistä alkaen Bare ohjasi lähinnä televisioon. Hän työsti muun muassa Green Acres -sarjaa ja ohjasi useita jaksoja suosittuihin sarjoihin Hämärän rajamailla ja Virginialainen.
Bare julkaisi ammatistaan kertovan kirjan The Film Director (1971).
Tuzlan kantoni
Tuzlan kantoni on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan koillisosassa ja rajautuu Serbitasavaltaan, Brčkon piirikuntaan ja Zenica-Doboj’n kantoniin. Tuzlan kantonin pinta-ala on 2 649 neliökilometriä ja siellä on 477 278 asukasta (vuonna 2013). Kantoni jakautuu 13 kuntaan: Banovići, Čelić, Doboj Istok, Gradačac, Gračanica, Kladanj, Kalesija, Lukavac, Sapna, Srebrenik, Teočak, Tuzla ja Živinice. Pääkaupunkina toimii Tuzla.
Enemmistönä ovat bosniakit (60 %), seuraavaksi eniten on serbejä (29 %) ja kroaatteja (9 %). Serbejä asuu enimmäkseen Tuzlassa, kroaatteja lisäksi Živinicessa ja Srebrenikissä.
Andreas Isaksson
Isaksson on edustanut Trelleborgia, Juventusta, Djurgårdenia, Rennesiä, Manchester Cityä, PSV:tä ja Kasımpaşaa.
Isaksson toimi pitkään Ruotsin maajoukkueen ykkösmaalivahtina. Hän on kuulunut Ruotsin joukkueeseen vuoden 2002 MM-kisoissa, vuoden 2004 EM-kisoissa, vuoden 2006 MM-kisoissa, vuoden 2008 EM-kisoissa ja vuoden 2012 EM-kisoissa. Kaikkiaan hän pelasi 133 maaottelua vuosina 2002–2016.
Carron Company
Carron Company oli Skotlannin ensimmäinen suurimittainen rautaruukki. Se poikkesi aiemmista rautaruukeista käyttämällä raudan tuotannossa paikallisia raaka-aineita ja koksia. Osaavaa työvoimaa yhtiön palvelukseen tuotiin aluksi suurimmaksi osaksi Englannista. Alkuun yhtiö valmisti pääasiassa tykkejä, ja vuoteen 1800 mennessä se olikin Euroopan suurin aseiden valmistaja.
Ensimmäisen kymmenen toimintavuotensa aikana yhtiön omistajat käyttivät yli 150 000 puntaa työvälineisiin. Rahaongelmien vuoksi se muutettiin vuonna 1773 osakeyhtiöksi.
Carron Companyn perustaminen aloitti Skotlannin teollistumisen.
Seppo Nuuttila
Seppo ”Nitti” Nuuttila (9. lokakuuta 1939 Tampere – 1. lokakuuta 2020 Mäntsälä ) oli suomalainen urheiluvalmentaja. Hän oli koulutukseltaan liikuntateknikko.
Nuuttila toimi useiden eri urheiluliittojen valmennuspäällikkönä. Hän oli Urheiluliiton valmennuspäällikkö 1971–1975, kun Juha Väätäinen, Lasse Virén ja Pekka Vasala olivat kansainvälisen uransa huipulla. Nuuttila valittiin uudelleen Suomen Urheiluliiton valmennuksen ja koulutuksen johtajaksi Martti Vainion doping-käryn jälkeen vuonna 1985. Hän on ollut myös monen eri lajin huippu-urheilijoiden henkilökohtainen valmentaja. Hänen valmennettaviaan olivat muun muassa Pertti Karppinen, Pauli Kiuru, Katariina Ebeling, Ghita Jarlström, Magnus Lönnqvist, Pontus Jäntti ja Olli Rahnasto. Nuuttila toimi Suomen urheiluliiton ohella valmennuspäällikkönä myös Soutuliitossa ja päävalmentajana Suomen kanoottiliitossa. Hän oli myös perustamassa Suomen triathlonliittoa.
Bernard Greenhouse
Bernard Greenhouse (3. tammikuuta 1916 Newark, New Jersey – 13. toukokuuta 2011) oli yhdysvaltalainen sellisti. Hän aloitti 18-vuotiaana opintonsa Felix Salmondin johdolla Juilliard Schoolissa. Neljä vuotta Salmondin ohjauksessa vietettyään hän sai lisäopetusta Emanuel Feuermannilta, Diran Alexanianilta, Raja Garbousovalta ja Pablo Casalsilta.
Viimeisteltyään opintonsa Casals’n kanssa Greenhouse aloitti uransa solistina. Hän ei kuitenkaan menestynyt riittävästi, sillä sello ei ollut siihen aikaan suosittu soolosoitin. Vuonna 1955 hän perusti viulisti Daniel Guiletin ja pianisti Menahem Presslerin kanssa Beaux Arts Trion, jonka jäsenenä hänet muistetaan yhä parhaiten. Peter Wiley korvasi hänet kokoonpanossa 1987.
Uransa aikana Greenhouse on opettanut muun muassa Manhattan School of Musicissa, New England Conservatory of Musicissa, Rutgersin yliopistossa ja State University of New Yorkissa Stony Brookissa. Vielä eläkkeellä ollessaan hän piti yhä mestariluokkia Yhdysvalloissa, Kanadassa ja Euroopassa.
Requiem (Kornin albumi)
Requiem on Kornin neljästoista studioalbumi, joka julkaistiin 4. helmikuuta 2022.
Ismo Alanko Säätiö
Ismo Alanko Säätiö oli suomalainen rock-yhtye, joka perustettiin vuonna 1997. Yhtyeen päähahmo on laulaja-kitaristi Ismo Alanko. Yhtye lopetti toimintansa vuonna 2006.
Historiaa
Säätiö perustettiin vuonna 1997 ensimmäisen albumin levytysten yhteydessä. Silloin kokoonpanoon kuului Kimmo Pohjonen (haitari, koskettimet), Teho Majamäki (marimba, vibrafoni, urut, lyömäsoittimet) ja Jussi Kinnunen (basso), Ismo Alanko (laulu, kitara) ja Marko Timonen (rummut). Levyn promokiertueelle joukkoon liittyi vielä Samuli Laiho (kitara, kosketinsoittimet). Sama kokoonpano levytti Pulu-albumin lisäksi myös Sisäinen solarium -albumin vuonna 2000. He olivat myös mukana Labra-esityksessä vuonna 2000.
Sisäisen solariumin jälkeen mukaan liittyi Ville Kangas (viulu) ja Jarno Karjalainen (basso), Jussi Kinnusen lähtiessä yhtyeestä.
Vuoden 2002 albumi Hallanvaara levytettiin laajennetulla kokoonpanolla, jossa oli Säätiön jäsenten lisäksi runsas joukko muita muusikoita ja sovittajia. Kimmo Pohjonen ja Teho Majamäki ottivat tässä vaiheessa hieman virkavapaata. Levyn jälkeisille keikoille mukaan tuli uusi mies, kitaristi Timo Kämäräinen.
Humppasäätiö
Ismo Alanko Säätiö jäi tauolle vuonna 2006. Yhtye on kuitenkin soittanut nimellä Humppasäätiö yhden konsertin kesällä 2008 kokoonpanolla Alanko-Karjalainen-Kämäräinen-Laiho-Mattila-Timonen. Kesällä 2009 Humppasäätiö soittaa konsertin kokoonpanolla Alanko-Kinnunen-Kari "Kämy" Kämäräinen-Kämäräinen-Laiho-Majamäki. Humppasäätiö soittaa vanhoja suomalaisia iskelmäkappaleita.
Diskografia
Studioalbumit
Livealbumit
Singlet
Videot
Operaatio Ten-Gō
Operaatio Ten-Gō oli Japanin laivaston viimeinen merkittävä operaatio toisen maailmansodan Tyynenmeren sodassa. Taistelu käytiin Yhdysvaltoja vastaan Tyynellämerellä Kyūshūn ja Ryūkyū-saarten välisellä merialueella 7. huhtikuuta 1945. Taistelu päättyi Yhdysvaltain voittoon. Yhdysvallat menetti taistelussa 10 lentokonetta ja 77 sotilasta. Japani menetti valtaosan kalustostaan ja yli 3 800 japanilaista sotilasta kuoli taistelussa.
Japanilaisilla oli taistelussa käytössään taistelulaiva Yamato ja kevyt risteilijä Yahagi sekä kahdeksan hävittäjää 2. hävittäjäviiriköstä. Hävittäjät olivat Fuyutsuki, Suzutsuki, Yukikaze, Isokaze, Hamakaze, Hatsushimo, Asashimo ja Kasumi. Japanilaisjoukkojen komentajina toimivat vara-amiraali Seiichi Itō, Yamaton kapteeni lippueamiraali Kōsaku Aruga ja hävittäjäosaston komentaja lippueamiraali Keizō Komura.
Pankakosken kartonkitehdas
Pankakosken kartonkitehdas on Lieksan kaupungissa Pankakosken taajamassa, sijaitseva kartonkitehdas, jonka omistaa sijoittaja Dermot Smurfitin omistama Pankaboard Oy. Tehtaalla on kaksi pienehköä kartonkikonetta, jotka tuottavat erikoiskartonkeja. PankaBoard Oy:n liikevaihto vuonna 2008 oli noin 55 miljoonaa euroa. Henkilökuntaa on noin 180, ja tehdas on Lieksan suurimpia työnantajia. Yhtiön toimitusjohtajan toimii Lauri Junnila ja tehtaan johtajana Petri Saastamoinen (aiemmin Ian Halliday, Ari Kotilainen).
Stade Lavallois Mayenne FC
Stade Lavallois Mayenne FC on ranskalainen jalkapalloseura, joka on perustettu vuonna 1902 länsiranskalaisen Mayennen departementin Lavalissa.
Pankakosken kartonkitehdas
Pankaboard on ollut omistajavaihdoksen jälkeen tehostustoimien kohteena. Niiden ansiosta tehtaan toiminta on kääntynyt kannattavaksi ja viimeiset 6 vuotta tulos on ollut voitollinen (tilanne 2016).
Tehtaan koneet
Tehtaalla on kaksi kartonkikonetta, joiden yhteenlaskettu tuotantokapasiteetti on 110 000 t/a. Kartonkikone KK3 on vanhimpia toiminnassa olevia kartonkikoneita Suomessa. Kone on kuitenkin uusittu useita kertoja. Tehtaan kartonkikone KK3:ssa on käytössä harvinainen Condebelt-kartonginkuivaustekniikka. Pankakoskelle on toimitettu ensimmäinen Valmetin Damatic-ohjausjärjestelmä.
Pankakosken vesivoimalaitos käynnistettiin sähkön tuotantoon 12.3.1912, jolloin vuosina 1910 - 1912 uusittu Pankakosken tehdas aloitti kartongin tuotannon. Pankakosken tehdasta rakennettaessa Enso-Gutzeit Osakeyhtiö perusti vuonna 1912 sahalaitoksen Lieksan Rantalaan, nykyiseen Kiramonrantaan. Saha palveli pääasiassa tehtaan tarpeita ja se sai sähkövoimansa Pankakosken vesivoimalaitoksesta. Rantalasta sähköä johdettiin myös Lieksan kylän keskustaan. Saha paloi vuonna 1933 eikä sitä rakennettu enää uudelleen. Pankakosken tehtaan tuotanto- ja konttoritiloissa oli sähkövalaistus käytössä jo vuonna 1898. Valaistussähkö tehtiin silloisessa rautaruukissa koskivoiman pyörittämällä dynamolla. Tuolloin Pankakoskella valmistettiin vielä rautaa Pankajärven pohjasta nostetusta järvimalmista. Raudan valmistus oli aloitettu jo vuonna 1825 ja sitä kesti noin 77 vuoden ajan. Palaneen rautaruukin paikalle perustettiin massatehdas, joka toimi puuhiomona vuosina 1904 - 1909. Vuonna 1904 puuhiomolle hankittiin valaistussähköä tuottava dynamo, joka sai käyttövoimansa höyryn paineesta. Hiomolla oli käytössä vuoden 1909 inventaarion mukaan viisi kaarilamppua ja 208 hehkulamppua.
Nykyisellä voimalaitoksella on vuonna 1999 käyttöönotettu leijupetikattila, jonka valmistaja on Putkimaa Oy. Kattilan teho on 33MW. Kattilalla korvattiin vanhempia kattiloita.
Tehtaalla käytössä ollut rautatiekalusto
thumb|Pankakosken tehtaiden Porter-höyrysäiliöveturi
Tehdaspalokunta
Pankakosken kartonkitehtaalla on oma tehdaspalokunta, jonka sammutusauton tunnus on PA11 (Pankakoski).
Aiheesta muualla
63.32528°N, 30.14056°W
Live Johnny Winter And
Kappaleet
A-puoli B-puoli
Osip Brik
pienoiskuva|Osip ja Lilja Brik. Osip Brik (, 16. tammikuuta 1888 – 22. helmikuuta 1945) oli neuvostoliittolainen kirjallisuudentutkija, dramaturgi, kriitikko ja käsikirjoittaja. Hän toimi yhdessä Vladimir Majakovskin kanssa ЛЕФ-lehden toimittajana vuosina 1923–1925 ja Новый ЛЕФ -lehden toimittajana 1927–1928. Brik oli naimisissa kirjailija ja Majakovskin muusa Lilja Brikin kanssa. Osip Brik on haudattu Moskovan Novodevitšin hautausmaan kolumbaarioon.
Thomas Sørensen
thumb|Thomas Sørensen Thomas Løvendahl Sørensen (s. 12. kesäkuuta 1976 Fredericia, Tanska) on tanskalainen jalkapalloilija, pelipaikaltaan maalivahti.
Sørensen pelasi seuratasolla kotimaassaan Odensessa, Vejlessä ja Svendborgissa sekä Englannissa Sunderlandissa, Aston Villassa ja Stokessa. Uransa hän päätti australialaisessa Melbourne Cityssä.
Sørensen toimi pitkään Tanskan maajoukkueen ykkösmaalivahtina ja pelasi kaikkiaan 101 maaottelua vuosina 1999–2012. Hän on kuulunut Tanskan joukkueeseen muun muassa vuoden 2000 EM-kisoissa, vuoden 2002 MM-kisoissa ja vuoden 2004 EM-kisoissa.
Yleisurheilun maailmanmestaruuskilpailut 1999
Vuoden 1999 yleisurheilun maailmanmestaruuskilpailut pidettiin Sevillassa, Espanjassa 20. – 29. elokuuta 1999. Kisoissa oli 1821 urheilijaa 201 maasta.
Punainen kohina (elokuva)
Punainen kohina on Sami Pöyryn ohjaama ja käsikirjoittama, kuvaama ja leikkaama independent-tuotantona tehty suomalainen draama- ja jännityselokuva vuodelta 2021.
Elokuva käsittelee mielenterveyttä ja yksinäisyyttä. Sen päähenkilö on maaseudulla asuva Timo, joka tekee itse elokuvia sekä äänittää omia puheitaan c-kasetille. Timo kutsuu vanhat ystävänsä Jussin ja Maijun luokseen ja tapahtumat muuttuvat vähitellen oudoiksi.
Valkjärvi (Kuhmoinen)
Valkjärvi on Pirkanmaalla Kuhmoisissa Sappeen kylän lähellä sijaitseva järvi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 122,0 metriä mpy. Siihen johtaa kaksi ojaa. Laskuoja lähtee järven kaakkoispäästä ja laskee 800 metrin päässä Lummenneen. Laskuojan pudotus on 7,9 metriä.
Historiaa
Vuoden 1855−1856 Kalmbergin kartastossa järvi oli merkitty nimellä Walkiajärvi.
Vuoden 1965 peruskartassa järven luoteisrannalla oli pelto, mutta vuoteen 1985 mennessä se oli metsittynyt.
Kulutussota
Kulutussota on sodankäynnin muoto, jossa pyritään aiheuttamaan viholliselle niin suuria materiaali- ja henkilötappioita, että se ei lopulta pysty enää jatkamaan taistelua tehokkaasti. Käytännössä kulutussodassa myös omat tappiot ovat nousseet erittäin suuriksi.
Alikääpiö
Alikääpiö tarkoittaa tähteä, joka on hieman himmeämpi kuin pääsarjan tähti. Alikääpiöiden kirkkaus on noin kaksi magnitudia himmeämpi kuin vastaavan pääsarjan tähden. Alikääpiötä merkitään spektriluokituksessa sd tai VI.
Alikääpiöt jaetaan kahteen tyyppiin, viileisiin ja kuumiin.
Viileät alikääpiöt
Viileät, metalliköyhät alikääpiöt, joita sanotaan tavallisesti vain "alikääpiöiksi", ovat pääsarjan tähtiä himmeämpiä, koska niiden metallipitoisuus on alhainen, ja ne kuuluvat yleensä populaatio II:een.
Koska näissä alikääpiöissä on vähän metalleja, ne säteilevät enemmän ultraviolettisäteilyä kuin vastaavan lämpöiset pääsarjan tähdet. Kaasumaiset metallit nimittäin imevät ultraviolettisäteilyä. Alhaisen metallipitoisuuden tuottama parempi säteilynläpäisykyky tuottaa pienemmän, kuumemman tähden kuin suurimetallisen Populaatio I:n tapauksessa.
Nämä alikääpiöt ovat usein Linnunradan halossa, ja niillä on suuret liikenopeudet Aurinkoon verrattuna. Tunnettuja viileitä alikääpiöitä ovat muun muassa Kapteynin tähti ja Groombridge 1830.
Kuumat alikääpiöt
Heliumrikkaat alikääpiöt ovat eräs joidenkin tähtien kehityksen viimeisistä vaiheista. Näitä sanotaan tavallisesti kuumiksi alikääpiöiksi tai sinisiksi kääpiöiksi. Ne kuuluvat spektriluokkiin O ja B. Nämä ovat pääsarjan alla HR-kaaviossa, ja niiden sanotaan edustavan "äärimmäistä horisontaalihaaraa" EHB tai "sinistä horisontaalihaaraa" HBB. Horisontaalihaaran tähdethän polttavat heliumia. . Monesti nämä tähdet merkitään spektriluokkaan sdO, sdOB tai sdB. sdB-tähtien massa on noin 0,5 Auringon massaa.
Nämä tähdet syntyvät punaisesta jättiläisestä, jonka vetypitoiset ulko-osat viskautuvat pois ennen kuin tähden ydin alkaa polttaa heliumia. Tämä ennenaikainen tähden vetykerroksen häviäminen johtuu ehkä lähekkäisestä kaksoistähtiluonteesta. Tällöin kuumat alikääpiöt kehittyvät suoraan horisontaalihaaran jättiläistähdistä. Toisen teorian mukaan kaksi jättiläistähdistä kehittynyttä valkeaa kääpiötä sulautuu yhteen kuumaksi alikääpiöksi. Näitä tähtiä on runsaasti vanhoissa tähtijärjestelmissä, lähinnä ellipsigalakseissa ja pallomaisissa tähtijoukoissa.
Kuumien alikääpiöiden tyypit
Lähde:
Kiilaenkelikala
Koko ja ulkonäkö
Kiilaenkelikala kasvaa noin 35 cm pitkäksi. Se on yleisväriltään sinisävyinen, pyrstö on keltainen ja kyljessä on valkea pystyraita. Nuoret yksilöt ovat värikkäämipiä.
Käyttäytyminen
Kiilaenkelikala nyppii elävästä kivestä siinä kasvavaa levää ja pieniä selkärangattomia. Se nyppii myös kivikorallien polyyppeja, joten se ei sovi riutta-akvaarioon. Kiilaenkelikala voi kehittyä aggressiiviseksi, joten sitä ei pidä pitää arkojen kalojen seurassa.
Ravinto
Kiilaenkelikala syö levää ja pieniä selkärangattomia, ennen kaikkea sienieläimiä.
FC Lorient-Bretagne Sud
FC Lorient-Bretagne Sud on ranskalainen jalkapalloseura, joka perustettiin vuonna 1926. Seuran edustusjoukkue pelaa Ranskan korkeimmalla sarjatasolla Ligue 1:ssa. Sen historian suurin saavutus on Ranskan cupin voitto vuonna 2002.
Kustavi
Kustavi (, entinen Kivimaa ) on vuonna 1874 perustettu Suomen kunta, joka kuuluu Vakka-Suomen seutukuntaan ja Varsinais-Suomen maakuntaan. Nimensä Kustavi on saanut Kustaa III:lta, joka perusti nimeään kantaneen seurakunnan Saaristomeren Suomen puoleiselle reunalle. Rantaviivaa Kustavilla on noin 908 km, ja siellä on noin 3 100 kesäasuntoa. Kustavin asukasluku yli kymmenkertaistuu kesäisin ja sen vuoksi Kustavi on asukaslukuun nähden Suomen suurin mökkikunta.1.1.2018 Kustavin asukasluku oli 923. Kustavin pinta-ala on 0 km², josta 0 km² on maata, 0 km² sisävesialueita ja loput 0 km² merivesialueita.
Kustavi on väkiluvultaan Varsinais-Suomen maakunnan pienin kunta sekä Manner-Suomen kolmanneksi pienin kunta Luhangan ja Lestijärven jälkeen.
Maantiede
Kustavin naapurikunnat ovat Brändö, Parainen, Naantali, Taivassalo ja Uusikaupunki.
Kustavin Natura-kohteita ovat Södra Sandbäckin hylkeidensuojelualue, linnustollisesti tärkeät Katanpää ja Seksmiilarin saaristo, välisaaristoa edustava Langstet sekä Hulaholmi-Kluuvi, jossa pesii poikkeuksellisen paljon kololintuja. Kustavin vuorten Natura-alueeseen kuuluva Jeremiaan luolat on suurista irtokivistä muodostunut louhikko.
Kylät
Anavainen, Boda (Puore), Böle (Pyöli), Elmnäs (Elmnäinen), Etelä-Vartsala (Vartsala Söderby), Friisilä (Frisby), Viherlahti (Grönvik), Idula, Iso Koiluoto (Stor Malö), Isoluoto (Storskär), Iso-Rahi (Stora Rahi), Kaurissalo, Kevo (Stansholm/Staffansholm), Kiparluoto (Skepparholm), Kivimaa, Koelsuu (Godelsjö), Koivula eli Koila, Kunnarainen (Gunnarais/Gunnarsby), Laupunen (Löpö), Lypertö, Langstet (Långstjärt, Långstjert), Parattula, Pleikilä (Bleknäs), Pohjois-Vartsala (Vartsala Norrby), Rahinkorpi, Ruola, Ruoni (Strömma), Salminiittu (Sundäng), Siusluoto (Sjusholm), Vähä-Rahi (Lilla Rahi), Västerby eli Westerby ym..
Historia
Kustavin seurakunta perustettiin Taivassalon seurakuntaan kuuluneena Kivimaa-nimisenä kappeliseurakuntana vuonna 1783. Sille rakennettu kirkko sai nimen Gustav Ruotsin silloisen kuninkaan, Kustaa III:n mukaan Kuntana Kustavi aloitti toimintansa vuonna 1874, saaristopitäjille myönnetyn lykkäyksen vuoksi vasta muutamia vuosia sen jälkeen, kun vuonna 1865 annetulla lailla maalaiskunnat oli päätetty erottaa seurakunnista. Kivimaan kappeli oli eronnut samana vuonna itsenäiseksi kirkkoherrakunnaksi nimellä Kustavi. Vuonna 1897 kunta sai nykyisen, Kustaa III:een viittaavan nimensä.
Vuonna 1982 valmistui Suomen kymmeneksi pisin Kaitaisten silta.
Hallinto
Kustavin kunnanjohtaja on Rauno Peltola vuodesta 2022. Hänen edeltäjänsä oli Veijo Katara. Kunnanvaltuustossa on 15 paikkaa, joista seitsemän on kokoomuksen, viisi keskustan, kaksi SDP:n ja yksi perussuomalaisten hallussa kaudella 2021–2025.
Talous
Vuonna 2015 kunnassa oli 278 työpaikkaa. Niistä 15 % oli alkutuotannossa (maa-, metsä- ja kalataloudessa), 55 % palveluissa ja 25 % jalostuksessa.
Kustavin suurimpiin toimijoihin kuuluu S-ryhmän Sale, joka on kesälomalaisten suosituin pysähdyspiste. Kunnasta löytyy myös muita yrityksiä kuten osakeyhtiö Pureva ab, Kustavin Savipaja oy, Merineule oy, Laura Peterzén studio, Mokkapuu ay.
Noin 3 000 kesämökistä saatavan kiinteistöveron osuus on selvästi suurempi kuin koko maassa – kuudesosa kunnan budjetista.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Taajamat
Vuoden 2017 lopussa Kustavissa oli 923 asukasta, joista 333 asui taajamassa, 571 haja-asutusalueilla ja 19:n asuinpaikat eivät olleet tiedossa. Kustavin taajama-aste on 36,8 %. Kunnassa on vain yksi taajama, Kustavin kirkonkylä.
Palvelut
Kunnan varhaiskasvatuspalvelut ovat maksuttomat kokeiluaikana 1.1.–31.12.2018. Mökkiläisten suuri määrä riittää pitämään kunnassa yllä monenlaisia palveluita, siellä on jopa Alko.
Kustavissa on Kivimaan koulu -niminen alakoulu.
Matkailu
Kustavi on suosittu kesälomailukohde ja tuo kesäisin jopa tuhansia kesämökkiläisiä joiden mieltä lämmittää erityisesti paikallisten yritysten ja palvelujen tukeminen. Lomalaisten suuressa suosiossa ovat mm. klipunkarin uimarannan ilmainen sauna ja suihkut sekä Sale.
Kustavintie on suosittu pyöräilykohde. Se on myös yksi Suomen vaarallisimmista teistä. Vuosien ajan tiellä on tapahtunut lukuisia läheltä-piti-tilanteita ja etenkin kesäliikenteen holtiton ajotyyli on johtanut jopa kuolintapauksiin. Paikalliset ovat jo vuosikymmeniä anoneet kevyen liikenteen väylää mutta asia on torpattu toistuvasti rahan puutteeseen vedoten. Paikalliset eivät juuri uskalla enää kävellä tiellä kesäisin akuutin hengenmenetyksen pelon vuoksi. Kevyen liikenteen turvallisuuden sijasta kunnan toive oli nostaa nopeusrajoituksia entisestään vastustaen ELY-keskuksen nopeusrajoituksen alentamista.
Nähtävyydet
Kustavissa sijaitsevat muun muassa 1700-luvun lopulla rakennettu Kustavin kirkko, Isokarin majakka, Itätalon talonpoikaiskartano, Suomen sodan muistomerkki, Jeremian luolat ja Vartsalan lossi.
Uskonnolliset yhteisöt
Suomen ortodoksisen kirkon seurakunnista Kustavin alueella toimii Turun ortodoksinen seurakunta. Kirkon sisäisistä herätysliikkeistä vaikutusta on herännäisyydellä.
Anderson (Etelä-Carolina)
Anderson on yksi Yhdysvaltain kaupungeista. Se sijaitsee Andersonin piirikunnassa, Etelä-Carolinan koillisosissa. Siellä asuu 27 676 asukasta. Väestö kasvoi vuosina 2010-2019 noin 1 200 asukkaalla eli 4,7 prosentilla. 54,7 prosenttia asukkaista on naisia.
Kustavi
Ruokakulttuuri
Kustavin pitäjäruoaksi nimettiin 1980-luvulla keitetty hauki piparjuurikastikkeen kera. . Kustavilla on myös kahvihistoriaa joita käsitellään mm. Volter Kilven kirjoituksissa ja kunnassa toimii myös oma kahvipaahtimo, Mokkapuu.
Anderson (Etelä-Carolina)
Anderson nimettiin vuonna 1741 syntyneen Robert Andersonin mukaan. Kaupunki perustettiin joulukuussa 1826.
Näkymättömät
Näkymättömät on Antti Lempiäisen ohjaama, käsikirjoittama ja kuvaama suomalainen dokumenttielokuva vuodelta 2021.
Elokuvan aiheena on yksinäisyys ja sitä käsitellään kolmen yksinäisyyttä kokevan ihmisen tarinan kautta. Sen päähenkilöinä ovat 81-vuotias helsinkiläinen Lasse, joka on eronnut vaimostaan ja toivoo löytävänsä uuden rakkauden, lahtelainen kahden lapsen yksinhuoltaja Emmamaria sekä Imatralla yksin asuva Emma.
Stereo (kappale)
Stereo on suomalais-portugalilaisen Anna Abreun vuonna 2011 julkaistu kappale sekä hänen neljännen studioalbuminsa Rush kolmas single. Single julkaistiin elokuussa 2011. Kappale oli parhaimmillaan Latauslistan 24. ja radiokanavien toiseksi soitetuin kappale.
Kappaleen musiikkivideon on ohjannut Jaakko Itäaho. Se kuvattiin Raaseporin linnassa ja sen ympäristössä. Videossa nähtävät vuoristomaisemat on saatu aikaan erikoistehostein.
Inner Sanctum Mysteries
Inner Sanctum Mysteries oli yhdysvaltalainen mysteerikuunnelmasarja, jota esitettiin 7. tammikuuta 1941 ja 5. lokakuuta 1952 välisenä aikana. Sarjaa esitti alun perin NBC Blue Network, josta pian sarjan aloittamisen jälkeen syntyi ABC. Keväällä 1943 sarja siirtyi CBS:lle. Sarjaa tuotettiin tiettävästi 526 jaksoa, joista arviolta noin 200 on säilynyt.
Sarjan loi tuottaja Himan Brown ja sen alkuperäisenä isäntänä ja kertojana toimi Raymond Edward Johnson ja vuodesta 1946 alkaen Paul McGrath. Sarjassa esiintyi useita tunnettuja näyttelijöitä, joista mainittakoon Boris Karloff (ensimmäisen tuotantokauden vakioesiintyjä), Peter Lorre, Mary Astor, Helen Hayes, Claude Rains, Paul Lukas, Frank Sinatra ja Orson Welles.
Vuonna 1954 sarja siirtyi televisioon. Televisioversiota tehtiin pilottijakso mukaan lukien 40 jaksoa.
Sarja on saanut paikan Radio Hall of Famessa.
Natriumasetaatti
Natriumasetaatin kemiallinen kaava on NaC2H3O2 ja rakennekaava CH3COONa. Se on etikkahapon (CH3COOH) natriumsuola. Vedetön natriumasetaatti on normaaliolosuhteissa olomuodoltaan valkoista, hygroskooppista (ilmasta kosteutta helposti imevää), kiteistä jauhetta, jonka moolimassa on 82,04 g/mol, sulamispiste 324 °C, liukoisuus veteen 47 g/100ml 20 °C:n lämpötilassa, itsesyttymislämpötila 607 °C ja CAS-numero 127-09-3.
Rakeista natriumasetaattia käytetään mm. lentokenttien liukkaudentorjunnassa paksumman jään poistoon. Natriumasetaattia käytetään elintarvikkeissa lähinnä säilöntäaineena ja happamuudensäätöaineena. Sen E-koodi on E262.
Natriumasetaatista voi myös tehdä "kuumajäätä". Ensin kiehutetaan kuumalla levyllä vettä, johon lisätään natriumasetaattia niin kauan kunnes sitä ei enää liukene veteen. Seoksen annetaan jäähtyä huoneenlämpötilaan, jolloin se tulee ylikylläiseksi. Jäähtynyt, ylikylläinen liuos voi jähmettyä kosketuksesta natriumasetaatin kiteytyessä, ja sen lämpötila voi nousta yli 40 celsiusasteen. Tätä reaktiota käytetään hyväksi kädenlämmittimissä, joiden sisältämä geelimäinen natriumasetaattiliuos saadaan kiteytymään taivuttamalla pientä metallilevyä. Natriumasetaatti kuuluu näiden ominaisuuksiensa vuoksi ns. faasimuutosmateriaaleihin eli PCM-materiaali (Phase Change Material).
M. R. Štefánikin lentoasema
Bratislavan lentoasema on profiloitunut erityisesti halpalentokentäksi, ja Wienin lentoasema toimii täyden palvelun lentokenttänä.
Liikenne
Lentoasemalla on kaksi kiitotietä (04/22 ja 13/31), joiden pituudet ovat 2 900 ja 3 190 metriä. Kiitotiet kunnostettiin 1980-luvulla.
Lentoaseman kapasiteetti on noin kaksi miljoonaa matkustajaa. Vuonna 2006 kentän kautta kulki 1 937 642 matkustajaa. Lentoaseman matkustajaliikenne on viime vuosina hieman hiljentynyt, sillä läheinen Wienin kansainvälinen lentoasema sijaitsee ainoastaan 55 kilometrin päässä. Nykyisin Wienin lentoasema on keskittynyt enemmän normaaliin lentoliikenteeseen ja Bratislava hoitaa halpalentoliikenteen. Suosituimmat kohteet Bratislavasta ovat Praha, Pariisi, Lontoo, Košice, Amsterdam, Moskova ja München. Lentoyhtiöistä suurin on SkyEurope, joka kuljettaa 48 prosenttia lentoaseman matkustajista. Muut ovat Slovak Airlines (19 %), Czech Airlines (9,7 %), Austrian Airlines (4,5 %) ja Air Slovakia (5 %).
Lentoasemalla on kaksi terminaalia. Lähtevien lentojen terminaali on vuonna 1971 valmistunut terminaali A, saapuvien 1994 valmistunut terminaali B. 1990-luvulla valmistui B-terminaalin lisäksi uusi lennonjohtotorni.
Sijainti
Lentoasema sijaitsee yhdeksän kilometrin päässä Bratislavasta, jonka päärautatieasemalle pääsee lentoasemalta lähiliikenteen bussilla 61. Monet yhdysbussit kuljettavat matkustajia kentältä myös Wieniin.
Iso-Mutanen (Kuhmoinen, Pirttikulma)
Iso-Mutanen on Pirkanmaalla Kuhmoisissa sijaitseva järvi.
Norman Lloyd
thumb|Norman Lloyd vuonna 2007. Norman Lloyd (8. marraskuuta 1914 Jersey City New Jersey, Yhdysvallat – 11. toukokuuta 2021 Los Angeles, Kalifornia, Yhdysvallat ) oli yhdysvaltalainen näyttelijä, tuottaja ja ohjaaja. Hän syntyi Jersey Cityssä, opiskeli New Yorkissa ja aloitti uransa teatterissa.
Iso-Mutanen (Kuhmoinen, Pirttikulma)
Maantietoa
Järven pinta-ala on 7,2 hehtaaria ja se on 450 metriä pitkä ja 350 metriä leveä. Järvellä on kartan mukaan yksi pieni saari, jonka pituus on 30 metriä. Järven rantaviivan pituus on 1,4 kilometriä ja sen rannat ovat metsämaata. Järvellä on kolme vapaa-ajan asuntoa ja järven lounaispuolella on talo.
Norman Lloyd
Lloyd pääsi 1930-luvulla esiintymään Franklin D. Rooseveltin New Dealiin kuuluneen Federal Theatre Projectin mukana. Projekti työllisti satoja työttömiä näyttelijöitä. Lloyd pääsi pian mukaan myös Orson Wellesin Mercury-teatteriin. Koska Lloydilla oli ollut yhteys Wellesiin ja muihin vasemmistolaisiin, hänen oli kuitenkin vaikea saada töitä 1950-luvun mccarthyismin mustien listojen aikana. Alfred Hitchcock auttoi kuitenkin Llyodia ja antoi tälle tuottajan roolin Alfred Hitchcock esittää -televisiosarjasta.
Iso-Mutanen (Kuhmoinen, Pirttikulma)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 148,1 metriä mpy. Siihen johtaa kolme ojaa. Laskuoja lähtee järven eteläpäästä ja laskee 1,1 kilometrin päässä Liehujärveen. Laskuojan pudotus on 16,8 metriä.
Norman Lloyd
Varhaisella elokuvaurallaan Lloyd esiintyi muiden muassa elokuvissa Viidennen kolonnan mies (Hitchcock, 1942) ja Parrasvalot (Chaplin, 1952). Pitkän uran myöhempiin vaiheisiin mahtuvat roolit esimerkiksi elokuvissa Kuolleiden runoilijoiden seura (1989) ja Lainakengissä (2005). Lloydin viimeinen rooli oli elokuvassa Ihan yössä, jolloin hän oli täyttänyt jo 100 vuotta.
Iso-Mutanen (Kuhmoinen, Pirttikulma)
Historiaa
Vuoden 1855−1856 Kalmbergin kartastossa järvi oli merkitty nimettömänä.
Vuoden 1965 peruskartassa järvi oli autio, mutta sen lounaispuolella oli talo ja lounaisrannalla pelto. Vuoteen 1985 mennessä järven lounaisrannan pelto oli metsittynyt ja järven kaakkoisrannalle oli rakennettu vapaa-ajan asunto.
Conrad Albrecht
Conrad Albrecht (7. lokakuuta 1880 Bremen – 18. elokuuta 1969 Hampuri) oli saksalainen amiraali.
Elfriede Kaun
Elfriede Kaun-Rahn (5. lokakuuta 1914 Büttel – 5. maaliskuuta 2008 Kiel) oli saksalainen yleisurheilija. Hän syntyi Büttelissä, Steinburgissa, ja voitti pronssia naisten korkeushypystä Berliinin kesäolympialaisissa vuonna 1936.
Kaunin tulos oli vuoden 1936 olympialaisissa 160 senttimetriä. Hän oli uransa aktiivisessa vaiheessa 170 cm pitkä ja painoi 60 kg.
Jean-Joseph Languet de Gergy
thumb|right|250px|[[Charles-Joseph Natoire: ''Jean-Joseph Languet de Gergyn muotokuva]] Jean-Joseph Languet de Gergy (25. elokuuta 1677 Dijon Ranska – 11. toukokuuta 1753 Sens) oli ranskalainen kirkkoruhtinas ja teologi, joka toimi Soissons'n piispana ja Sens'n arkkipiispana. Hän oli myös Ranskan akatemian jäsen.
Elämä ja teokset
Hänen teoksensa Marguerite-Marie Alacoquesta sai aikaan voimakkaan hyökkäyksen eritoten jansenistien taholta, sillä he vastustivat Pyhän-Sydämen-kulttia. Koska Languet de Gergy oli toisaalta jansenistien vastaisen bullan bulle Unigenitu kannattaja, hän sekaantui tähän useisiin osiin levinneeseen uskonnollis-poliittiseen taisteluun ja tuli sen aikana tunnetuksi terävistä pamfleteistaan, joita hän kirjoitti useita. Hän kuului taistelussa "hurskaiden puolueeseen", joka toimi valistuksen filosofiaa vastaan ja vastusti jyrkästi sekä Montesquieun että Voltairen valintaa Ranskan akatemian jäseniksi.
Antônio Agostinho Marochi
Antônio Agostinho Marochi (28. elokuuta 1925 – 28. tammikuuta 2018) oli brasilialainen roomalaiskatolinen piispa. Hänet vihittiin papiksi 6. joulukuuta 1953 ja nimitettiin Londrinan hiippakunnan vihkipiispaksi sekä Thabracan titulaaripiispaksi 27. syyskuuta 1973. Piispaksi vihkiminen seurasi 6. joulukuuta. Pääkonsekraattorina toimi Pedro Antônio Marchetti Fedalto, jota avustivat Geraldo Fernandes Bijos ja Albano Bortoletto Cavallin.
Marochi sai 2. helmikuuta 1976 nimityksen Presidente Prudenten hiippakunnan piispaksi, jona hän toimi, kunnes jäi eläkkeelle 20. helmikuuta 2002.
Tannijärvi
Tannijärvi on Pirkanmaalla Kuhmoisissa sijaitseva järvi.
Maantietoa
Järven pinta-ala on 3,5 hehtaaria ja se on 250 metriä pitkä ja 150 metriä leveä. Järvellä ei ole kartan mukaan saaria ja sen rantaviivan pituus on 750 metriä. Rannat ovat pääosin soistunutta metsämaata. Järven koillispuolella on kolme vapaa-ajan asuntoa.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 136,4 metriä mpy. Sen pohjoispäähän laskee koillispuolisen Pirttijärven laskuoja. Tannijärven laskuoja on sen lounaispäästä lähtevä Hörhänoja, joka kulkee ensin pienen Hollijärven kautta ja laskee lopulta Kukasjärveen. Tannijärven ja Kukasjärven välinen pudotus on 18,3 metriä.
Historiaa
Vuoden 1965 peruskartassa Tannijärven ja Hollijärven välinen suo oli ojittamaton, mutta vuoteen 1985 mennessä suo oli ojitettu. Sekä vuoden 1965 että vuoden 1985 peruskartassa järvi oli autio.
Likainen pommi
Likainen pommi ei sovellu sotilaskäyttöön, vaan sitä pidetään yleisesti terroristien aseena. Myös Geneven sopimus kieltää likaisen pommin sotilaskäytön. Likaista pommia ei myöskään pidetä varsinaisena joukkotuhoaseena, koska sellaisen räjäyttäminen ei todennäköisesti surmaa montaakaan ihmistä. Likainen pommi aiheuttaa pikemminkin psykologista tuhoa kuin fyysistä. Useat asiantuntijat pitävät sitä ”talousaseena”, koska paniikki häiritsisi nimenomaan talouselämää. Esimerkiksi pernarutto olisi joukkotuhoaseena kuolettavampi, sekä paljon helpompi hankkia ja kuljettaa.
Likaisen pommin rakentaminen ei ole periaatteessa juurikaan vaikeampaa kuin tavanomaisen pommin. Aseessa tavallinen räjähdysaine levittää likaiseen pommiin pakattua radioaktiivista ainetta ympäristöön. Pommin rakentamisessa vaikeinta on hankkia sopivaa radioaktiivista ainetta, joka käytännössä vaikeuttaa säteilyvaikutukseltaan merkittävän pommin rakentamista huomattavasti. Pommissa tarvitaan riittävä määrä radioaktiivista ainetta, jolla on sopivat säteilyominaisuudet ja puoliintumisaika. Säteilyn vaikutukset pienenevät voimakkaasti etäisyyden kasvaessa säteilylähteestä, joten pommissa olevan radioaktiivisen aineen määrän on kasvettava myös haluttaessa laajentaa vaikutusaluetta. Muita valintaan vaikuttavia asioita ovat radioaktiivisen aineen saatavuus, puhdistamisen vaikeus haluttaessa kontaminoida ympäristöä ja kuinka helposti ne ovat levitettävissä ja käsiteltävissä. Kansainvälisen atomienergiajärjestö IAEA:n mukaan likaisen pommin rakentamiseen tarvittavia radioaktiivisia aineita on saatavilla lähes jokaisessa maassa.
Teoriassa likainen pommi räjähtäessään voi saastuttaa lähialueen pitkäksikin aikaa, eikä puhdistaminen aina ole taloudellisesti järkevää. Likaisen pommin räjähtäessä sen aiheuttamiin seurauksiin vaikuttavat useat muuttujat, kuten sääolosuhteet, isotooppi ja sen aktiivisuus sekä hiukkasten koko räjäytyksen jälkeen. Kaasuna, nesteenä tai jauheena oleva aine leviää räjähdyspisteestä ilmavirtojen mukana tehokkaimmin ympäristöön.
Yhtään likaista pommia ei ole tiettävästi ikinä räjäytetty missään. Valmiita pommeja on väitetty löytyneen korkeintaan kaksi tai kolme.
VR FleetCare
VR FleetCare (entiseltä nimeltään VR Kunnossapito Oy) on VR-Yhtymän omistama kunnossapitoyhtiö, jonka palveluihin kuuluvat muun muassa raidekaluston huollot, modernisointihankkeet, komponenttipalvelut ja elinkaaren hallinta sekä digitaaliset palvelut. VR FleetCaren pääasiakkaisiin kuuluvat VR-Yhtymän eri liiketoiminnot sekä muut kotimaiset ja kansainväliset raideliikenteen toimijat. Yhtiön asiakkaita ovat muun muassa HKL, HSL, ja Elron.
Yhtiö aloitti toimintansa 1. tammikuuta 2019. Yhtiön toimitusjohtajaksi valittiin Kimmo Soini. VR Kunnossapidon palvelukseen siirtyi 990 työntekijää vanhoina työntekijöinä. Raideliikenteen asiantuntijayritys on toteuttanut raidekaluston kunnossapitoa Suomessa yli 150 vuotta.
Yhtiön päätoimipisteet sijaitsevat kuudessa eri kaupungissa ympäri Suomea. Kaluston modernisointi- ja kunnostuspalveluihin, raskashuoltoon, vauriokorjauksiin ja komponenttipalveluihin keskittyneet suuremmat palvelukonepajat sijaitsevat Helsingissä ja Pieksämäellä. Helsingin, Joensuun, Kouvolan, Oulun, Pieksämäen ja Tampereen varikot tarjoavat operatiivista kunnossapitoa, kaluston huoltotöitä ja viankorjauksia.
VR FleetCaren hakee kasvua muusta raideliikenteestä ja lähialueilta. Yhtiön ensimmäinen kansainvälinen sopimus tehtiin vuonna 2019 Virolaisen Elronin kanssa telien kunnossapidosta. Vuonna 2020 yhtiö solmi sopimuksen Tanskalaisen A/S Storebaeltin kanssa. Vuoden 2021 aikana VR FleetCare modernisoi kahdeksan Vy Tog AS:n hankkimaa entistä Deutsche Bahnin makuuvaunua.
Palvelut
VR FleetCare huoltaa yli sataa eri tyyppistä liikkuvan kaluston yksikköä. Yhtiön tarjonta sisältää elinkaaren hallinnan ja raideliikenteen kunnossapidon palveluita päivittäiskunnossapidosta kattavampiin modernisointeihin. Toiminta on jaettu neljään eri palvelukategoriaan. ModernCare -palvelut sisältävät kaluston elinkaaripidennyksiin, modernisointeihin ja järjestelmäpäivityksiin liittyvät työt. SmartCare -palvelut keskittyvät kunnonvalvontaan, digitalisaatioon ja optimointiin. AssetCare -palveluihin kuuluu kaluston elinkaaren hallinta, kunnossapito, konsultointi ja analytiikka. ComponentCare -palvelut taas tarkoittavat komponentteihin (telit, elektroniikka, kompressorit, venttiilit, pumput ja moottorit) liittyviä palveluita.
ModernCare
Kaluston modernisointi- ja kunnostuspalveluihin sisältyvät elinkaaripidennykset, tekniset muutostyöt, kaupallisen ilmeen muutokset sekä uusien palvelukonseptien tekniset toteutukset. Järjestelmäpäivitykset ja raskashuolto kattavat kaluston matkustajainfoihin- ja hallintajärjestelmiin, ohjaamoihin ja kuljettajan pöytiin, HVAC-järjestelmiin, tehoelektroniikkaan sekä vaurio- ja sääsuojauksiin liittyvät työt. Myös turvallisuus- ja ympäristömuutokset, kuten henkilöstö- ja matkustajaturvallisuusratkaisut, kaluston energiakulutuksen optimointi ja kemikaaliturvallisuuden kehittäminen kuuluvat tarjontaan. Muun muassa yhtiön toteuttama norjalaisen Vy:n kahdeksan makuuvaunun modernisointi kattaa mittavat muutokset, joiden myötä ilme muutetaan uuden omistajan mukaiseksi ja vaunut modifioidaan niin, että liikennöinti sujuu talviolosuhteissa. Myös vaunujen sisätilat uudistetaan. Yhtiö toteuttaa myös kaikkien HKL:n M100- ja M200-metrovaunujen peruskorjauksen. Matkustamon sisusta uudistetaan, matkustajainformaatiojärjestelmä päivitetään, ohjaamot uudistetaan ja kori pintakäsitellään.
SmartCare
SmartCare -palvelut tarjoavat kaluston kunnonvalvontaa, kuten diagnostiikkadatan valvontaa, telien ja pyörien kunnonvalvontaa, sekä radan ja vaihteiden kunnonvalvontaa. Palveluihin kuuluvat myös kunnossapito-ohjelmien optimoinnit sisältäen huoltovälien optimoinnin, riski- ja turvallisuusarvioinnit sekä data-analyysit ja simulaatiot. Asiantuntija- ja konsultointipalveluihin sisältyvät kaluston hankinta ja käytöstä poistaminen, riskienhallinta, tekninen suunnittelu sekä elinkaarisuunnittelu. HSL:n junakaluston kunnossapitoon otettiin kesällä 2021 käyttöön yhtiön kehittämä junaskanneri, jonka avulla junien ulkoinen kunto tarkastetaan automaattisesti. Konenäköön, hahmotunnistukseen ja tekoälyyn perustuva skanneri havaitsee viat ja graffitit junissa. VR FleetCaren ja Väyläviraston yhdessä toteuttamassa pilotissa vaihteiden toimilaitteiden kuntoa seurattiin reaaliaikaisesti. Kehitetyllä järjestelmällä kunnossapitoa voidaan optimoida ja häiriöitä ennakoida.
AssetCare
Yhtiön AssetCare-palveluihin sisältyy kaluston huolto- ja kunnossapitopalvelut, eli kunnossapitosopimusten mukainen ennaltaehkäisevä ja korjaava huolto sekä dataohjautuva vikaraportointi. Elinkaaren hallintaan kuuluvat huoltosuunnitelmien katsaukset (historiatietoihin perustuva), huolto-ohjelman kehittäminen (jatkuvan datan perusteella), kaluston vanhenemisen hallinta sekä dokumentoinnin hallinta. Tarjonta sisältää myös asiantuntija- ja konsultointipalveluja.
Swedish Match
Swedish Match AB on ruotsalainen tupakkayhtiö, jonka pääkonttori sijaitsee Tukholmassa. Yhtiö valmistaa nuuskaa, sikareita, purutupakkaa ja sytytintuotteita.
VR FleetCare
ComponentCare
Komponenttipalvelut huoltaa ja korjaa sähköiset komponentit, tehoelektroniikan sekä mekaaniset komponentit uudenveroisiksi. Vuosittain VR FleetCare huoltaa lähes 2300 teliä ja yli13 000 pyöräkertaa.
Swedish Match
Historia
Swedish Matchin historia alkaa vuodesta 1915, jolloin tupakkamonopoli AB Svenska Tobaksmonopolet perustettiin. Svenska Tändsticks AB perustettiin vuonna 1917. Swedish Matchin nykyinen tupakkaliiketoiminta on peräisin Svenska Tobaksmonopoletilta ja tulitikkuvalmistus Svenska Tändsticksiltä. Vuonna 1992 Ruotsin valtion ja Volvon pääosin omistama Procordia hankki omistukseensa Swedish Matchin liiketoiminnan, minkä jälkeen yhtiön toiminnot sulautettiin Procordian liiketoimintaan. Vuonna 1994 kaikki loputkin jäljelle jääneet alat yhdistettiin ja annettiin Swedish Matchin hoidettavaksi.
VR FleetCare
Helsinki
VR FleetCaren Helsingin varikko ja palvelukonepaja toimii Ilmalassa, noin viisi kilometriä Helsingin keskustasta pohjoiseen. Ilmalan varikon rakennustyöt aloitettiin vuonna 1967 ja varikko vihittiin käyttöön vuonna 1980. Vuosina 2006-2012 alueella toteutettiin VR Groupin ja Väyläviraston yhteinen kehitysprojekti, jossa aluetta kunnostettiin, uusia huoltohalleja rakennettiin ja kulunvalvontaa parannettiin.
Janjanbureh
Janjanbureh tai Janjangbureh (ennen vuotta 1995 Georgetown ) on kaupunki Gambiassa ja myös Central Riverin alueen hallinnollinen keskus. Siellä asuu 3 789 asukasta, joista reilu kolmannes on alle 14-vuotiaita. Kaupungin väestöstä pieni enemmistö on miehiä.
Kaupunki perustettiin vuonna 1823.
VR FleetCare
Helsinki
Ennen Ilmalan varikon käyttöönottoa kunnossapitoa on tehty sekä Helsingin päärautatieaseman yhteydessä että Pasilassa. Konepaja perustettiin Helsinkiin rautatieaseman luoteispuolelle vuonna 1861. Helsingin konepajalla valmistettiin ja huollettiin vetureita 1950-luvulle saakka. Pasilan konepaja oli toiminnassa vuosina 1903-2002.